Kingdom of Funan
《梁书》：“扶南国，在日南郡之南海西大湾中，去日南可七千里，在林邑西南三千余里。城去海五百里。有大江广十里，西北流，东入于海。其国轮广三千余里，土地洿下而平博，气候风俗大较与林邑同。出金、银、铜、锡、沉木香、象牙、孔翠、五色鹦鹉。其南其南界三千余里有顿逊国，……羁属扶南。顿逊之外，大海洲中，又有毘骞国，去扶南八千里。……扶南王数遣使与书相报答，常遗扶南王纯金五十人食器，形如圆盘，又如瓦塸，名为多罗，受五升，又如碗者，受一升。……扶南东界即大涨海，海中有大洲，洲上有诸薄国。……扶南国俗本裸体，文身被髮，不制衣裳。”